Эдвард Рыдз-Сьміглы

**Э́двард Рыдз-Сьміглы** (; 11 сакавіка 1886, каля Беражанаў, Галіччына, Аўстра-Вугоршчына, цяпер у Тарнопальскай вобласьці Ўкраіны — 2 сьнежня 1941, Варшава, Генэрал-губэрнатарства, Трэці райх) — польскі вайсковы і дзяржаўны дзяяч, маршал Польшчы (1936), вярхоўны галоўнакамандуючы польскага войска ў вайне 1939 року.

## Жыцьцяпіс
Скончыў Акадэмію выяўленчых мастацтваў у Кракаве. 3 1908 у Зьвязе актыўнай барацьбы, з 1910 у Стралецкім зьвязе (Галіччына), рэдагаваў штомесячнік «Strzelec» («Стралец»).

У 1-ю сусьветную вайну ў польскіх легіёнах, зь ліпеня 1917 галоўны камэндант Польскай вайсковай арганізацыі.

Зь лістапада 1918 ваенны міністар адноўленай польскай дзяржавы. У польска-савецкую вайну (1919—20) камандаваў дывізіяй, арміяй, Сярэднім фронтам; удзельнічаў у заняцьці Вільні (красавік 1919), Дзьвінску (люты 1920), Кіева (травень 1920), Горадні і Ліды (верасень 1920), абароне Варшавы (жнівень 1920).

У 1921—1935 інспэктар арміі. У час травеньскага перавароту 1926 падтрымаў Ю. Пілсудзкага і ягоных прыхільнікаў. Па сьмерці Пілсудзкага ў 1935 генэральны інспэктар узброеных сілаў і фактычны дыктатар Польшчы, з 1936 року — маршал Польшчы.

У час Польскай абарончай вайны 1939 року вярхоўны галоўнакамандуючы, пасьля нападу Савецкага Саюзу разам з польскім урадам перайшоў у Румынію, інтэрнаваны. 27 кастрычніка склаў паўнамоцтвы галоўнакамандуючага. У 1940 зьбег у Вугоршчыну, у кастрычніку 1941 таемна вярнуўся ў акупаваную нямецкімі войскамі Польшчу, намагаўся разгарнуць антыфашысцкую дывэрсійную дзейнасьць, аднак празь пяць тыдняў заўчасна сканаў.

Аўтар шэрагу працаў па ваеннай гісторыі і пытаньнях абароны дзяржавы.

## Крыніцы

## Літаратура
* Грыбоўскі Ю. 
* Cepnik Kazimierz. *Wódz Naczelny i Marszałek Polski Edward Śmigły-Rydz, Życie i Czyny*. Lwów, 1937.
* Mirowicz Ryszard. *Edward Rydz-Śmigły: działalność wojskowa i polityczna*. Warszawa, 1988.

Катэгорыя:Польскія маршалы
Катэгорыя:Міністры абароны Польшчы
Катэгорыя:Узнагароджаныя ордэнам Белага арла (1921—1939)
Катэгорыя:Узнагароджаныя Камандорскім крыжам ордэну Віртуці Мілітары
Катэгорыя:Узнагароджаныя Срэбным крыжам ордэна Віртуці Мілітары
Катэгорыя:Узнагароджаныя крыжам Незалежнасьці
Катэгорыя:Узнагароджаныя Вялікім крыжам ордэна Адраджэньня Польшчы
Катэгорыя:Узнагароджаныя крыжам камандорскім з зоркай ордэна Адраджэньня Польшчы
Катэгорыя:Узнагароджаныя крыжам камандорскім ордэна Адраджэньня Польшчы
Катэгорыя:Узнагароджаныя крыжам Мужных
Катэгорыя:Узнагароджаныя Залатым Крыжам Заслугі
Катэгорыя:Вялікія афіцэры ордэна Ганаровага легіёна
Катэгорыя:Кавалеры ордэна Зоркі Румыніі
Катэгорыя:Узнагароджаныя ордэнам Узыходзячага сонца I клясы
Катэгорыя:Узнагароджаныя ордэнам Белай ружы
Катэгорыя:Узнагароджаныя Вялікім крыжам ордэна Кароны Італіі
Катэгорыя:Узнагароджаныя ордэнам Арлінага крыжа I клясы
Катэгорыя:Узнагароджаныя ордэнам Кароны Румыніі
Катэгорыя:Узнагароджаныя ордэнам Крыжа Свабоды I клясы 2 ступені
Катэгорыя:Узнагароджаныя ордэнам Крыжа Свабоды I клясы 3 ступені
Катэгорыя:Удзельнікі Першай сусьветнай вайны
Катэгорыя:Удзельнікі польска-ўкраінскай вайны
Катэгорыя:Удзельнікі польска-савецкай вайны
Катэгорыя:Удзельнікі Другой сусьветнай вайны
Катэгорыя:Выпускнікі Ягелонскага ўнівэрсытэту
Катэгорыя:Ганаровыя грамадзяне Плоцку
Катэгорыя:Ганаровыя грамадзяне Сувалкаў
Катэгорыя:Памерлі ад сэрцавай няздатнасьці
Катэгорыя:Пахаваныя па Павонзкаўскіх могілках
Катэгорыя:Кавалеры ордэна Лачплэсіса II ступені